Asiakaspalvelun puhelinjärjestelmä uusiutuu 5.5. alkaen – jos mahdollista, asioi kiireettömissä asioissa käyttöönoton jälkeen

Etelä-Karjalan hyvinvointialue (Ekhva) ottaa käyttöön yhteistyössä Kaiku24:n kanssa uuden asiakaspalvelujärjestelmän hyvinvointialueen palveluissa vapun jälkeisellä viikolla. Uudistus tukee palveluiden sujuvuutta ja parantaa jonotusajan palveluihin liittyvää viestintää. Uudistuksessa mm. ajanvarausten tekstiviestiperuutusten puhelinnumerot muuttuvat. Suosittelemme ottamaan yhteyttä kiireettömissä asioissa vasta käyttöönoton jälkeisinä päivinä.

Uuden asiakaspalvelujärjestelmän käyttöönotto tapahtuu 5.5.–6.5.2026.

– Käyttöönoton aikana palveluissa voi ilmetä hetkellistä hitautta, pahoittelee Kaiku24:n toimitusjohtaja Jutta Tikkanen.
– Päivystyksellisissä tapauksissa voi asioida normaalisti numerossa 116117.

Hätätilanteissa soita 112.
Ekhvan digitaaliset palvelut toimivat Oma Ekhvassa myös käyttöönoton aikana.

Käyttöönoton jälkeen asiointi hyvinvointialueen palveluissa jatkuu normaalisti, ja käytössä olevat palvelukanavat säilyvät ennallaan. Myös laajat palveluajat maanantaista perjantaihin ja kiireellisten terveysasioiden Päivystysapu 116117 -palvelu 24/7 säilyvät ennallaan.

Osana uudistusta tekstiviestillä tehtävien ajanvarausperuutusten numerot vaihtuvat

Tiistaina 5.5. klo 10 vaihtuu tekstiviestiperuutusnumero seuraaviin palveluihin:

Hyvinvointiasemien ajanperuutukset tekstiviestitse: 040 181 3037

Neuvolan ja opiskeluhuollon ajanperuutukset tekstiviestitse: 040 181 3047

Keskiviikkona 6.5. aamusta vaihtuu tekstiviestiperuutusnumero seuraaviin palveluihin:

Hammashoidon ajanperuutukset tekstiviestitse: 040 181 3027

Fysioterapian ajanvarauksen ajanperuutukset tekstiviestitse: 040 181 0966

Johtajaylilääkäri Sari Silventoinen Ekhvalta kertoo, että Kaiku24 tuottaa Etelä-Karjalan hyvinvointialueelle monikanavaista hoidon tarpeen arviointia, asiakas- ja palveluohjausta, digitaalista hoitoa ja palvelua sekä ohjaa hyvinvointialueen asiakasvirtoja.
– Nyt asiakaspalvelujärjestelmän uudistuksessa saamme lisättyä palveluiden sujuvuutta ja parannettua myös jonotusajan palveluihin liittyvää viestintää.

Lisätietoja:

Jutta Tikkanen, toimitusjohtaja, Kaiku24, puh. 050 376 1121, jutta.tikkanen@kaiku24.fi

Sari Silventoinen, johtajaylilääkäri, Etelä-Karjalan hyvinvointialue, puh. 040 776 6688, sari.silventoinen@ekhva.fi

**

Muutokset:

4.5.2026 klo 17.30 lisätty tekstiviestiperuutusnumeroiden yhteyteen kellonaikatieto, jolloin numerot vaihtuvat uusiin.